
z ... 2026, 

ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov a ktorým sa menia a dopĺňajú niektoré zákony

[bookmark: OLE_LINK17][bookmark: OLE_LINK18]Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. 222/1996 Z. z., zákona č. 117/1998 Z. z., zákona č. 252/2001 Z. z., zákona č. 416/2001 Z. z., zákona č. 261/2002 Z. z., zákona č. 515/2003 Z. z., zákona č. 479/2005 Z. z., zákona č. 568/2005 Z. z., zákona č. 335/2007 Z. z., zákona č. 445/2008 Z. z., zákona č. 514/2008 Z. z., zákona č. 172/2011 Z. z., zákona č. 395/2011 Z. z., zákona č. 345/2012 Z. z., zákona č. 128/2015 Z. z., zákona č. 125/2016 Z. z., zákona č. 177/2018 Z. z., zákona č. 73/2020 Z. z., zákona č. 9/2021 Z. z., zákona č. 176/2021 Z. z., zákona č. 55/2022 Z. z., zákona č. 146/2023 Z. z., zákona č. 205/2023 Z. z., zákona č. 127/2024 Z. z., zákona č. 128/2024 Z. z., zákona č. 363/2024 Z. z., zákona č. 23/2025 Z. z., zákona č. 26/2025 Z. z. a zákona č. 150/2025 Z. z. sa mení a dopĺňa takto:

1. V § 3 sa vypúšťa odsek 15.

Doterajšie odseky 16 a 17 sa označujú ako odseky 15 a 16.

2. V § 3 ods. 15 sa vypúšťajú slová „úloh plnených jednotkami civilnej ochrany,“.

3. V § 3b ods. 2 písm. a) sa slová „záchranné, práce“ nahrádzajú slovami „záchranné práce prednostne“ a na konci sa pripájajú tieto slová: „a v prípade ich nedostatku aj silami a prostriedkami z územia, na ktorom mimoriadna situácia vyhlásená nie je“.

4. V § 3c ods. 1 písm. b) sa vypúšťa tretí bod. 
Doterajší štvrtý bod sa označuje ako tretí bod.

5. V § 12 ods. 3 sa odkaz „16)“ nahrádza odkazom „1aa)“.
Poznámka pod čiarou k odkazu 16 sa vypúšťa.

6. § 13 vrátane nadpisu znie:

„§ 13
Pôsobnosť okresného úradu v sídle kraja
(1) Okresný úrad v sídle kraja
a) vypracúva analýzy územia kraja z hľadiska možných mimoriadnych udalostí a v záveroch uvádza, pre ktorý podnik sa nevypracúva dokumentácia protichemických opatrení s uvedením dôvodu; ak ide o podnik, na ktorý sa vzťahuje osobitný predpis o prevencii závažných priemyselných havárií16) a ktorý sa nachádza v blízkosti územia iného štátu, informuje o svojom zdôvodnenom rozhodnutí o povinnosti nevypracovať dokumentáciu protichemických opatrení aj príslušný štát, ak oblasť ohrozenia zasahuje územie dotknutého štátu,
b) uplatňuje stavebnotechnické požiadavky na stavby z hľadiska požiadaviek civilnej ochrany,
c) rozhoduje16a) o zrušení zariadenia na účely civilnej ochrany,
d) vypracúva a vedie dokumentáciu civilnej ochrany,
e) riadi a kontroluje plnenie úloh civilnej ochrany a kontroluje plnenie úloh civilnej ochrany obcami, inými právnickými osobami a fyzickými osobami,
f) organizuje preventívno-výchovnú a propagačnú činnosť v civilnej ochrane,
g) riadi záchranné práce, ak ich rozsah presahuje územný obvod obce alebo ak rozhodne o vyhlásení mimoriadnej situácie podľa odseku 5; okresný úrad v sídle kraja je oprávnený ukladať úlohy a vydávať príkazy prednostom okresných úradov, vedúcim iných štátnych orgánov, starostom obcí, štatutárnym orgánom právnických osôb a fyzickým osobám vo svojom územnom obvode súvisiace s riadením záchranných prác a s vyhlásením mimoriadnej situácie,
h) plánuje, vyhlasuje, riadi a zabezpečuje evakuáciu, ak jej rozsah presahuje územný obvod obce a rozhoduje16a) o povinnosti obcí umiestniť evakuovaných,
i) vypracúva a aktualizuje v súčinnosti s obcami, právnickými osobami a fyzickými osobami v jeho územnom obvode plán ochrany obyvateľstva, ktorý predkladá ministerstvu vnútra; plán ochrany obyvateľstva precvičuje najmenej raz za tri roky,
j) riadi informačný systém civilnej ochrany a plní jeho úlohy na území kraja,
k) predkladá návrh skladby, rozsahu a určenia výdavkov na civilnú ochranu z prostriedkov štátneho rozpočtu na schválenie ministerstvu vnútra,
l) koordinuje a kontroluje hospodárenie s materiálom civilnej ochrany,
m) analyzuje a vyhodnocuje opatrenia vykonávané na riešenie mimoriadnej udalosti, škody spôsobené mimoriadnou udalosťou a náklady vynaložené na vykonanie záchranných prác,
n) rozhoduje16a) o povinnosti vytvárať zariadenia civilnej ochrany pre potreby územia,
o) rozhoduje16a) o umiestnení technických prostriedkov informačného systému civilnej ochrany na nehnuteľnostiach právnických osôb a fyzických osôb a na žiadosť poskytuje jednorazovú peňažnú náhradu za obmedzenie vlastníckeho práva podľa tohto zákona, ktorá zodpovedá rozsahu tohto obmedzenia; jednorazovú peňažnú náhradu možno uplatniť najneskôr do jedného roka po umiestnení technických prostriedkov informačného systému civilnej ochrany na ich nehnuteľnosti,
p) určuje právnickým osobám a fyzickým osobám - podnikateľom rozsah dokumentácie plánov ochrany zamestnancov a osôb prevzatých do starostlivosti okrem podnikateľov, ktorí spracúvajú dokumentáciu podľa osobitného predpisu,16)
r) informuje obyvateľstvo a verejnosť podľa § 15a.

(2) Okresný úrad v sídle kraja je dotknutým orgánom16b)
a) pri prerokúvaní územnotechnických podkladov,
b) pri prerokúvaní koncepcie územného rozvoja regiónu,
c) pri prerokúvaní územného plánu mikroregiónu, územných plánov obcí a územných plánov zón,
d) v konaní o stavebnom zámere a v konaniach o povolení užívania stavby, ak ide o zariadenie civilnej ochrany.

(3) V konaniach podľa odseku 2 písm. d), v ktorých je príslušný stavebný úrad, uplatňuje okresný úrad v sídle kraja svoju pôsobnosť na úseku civilnej ochrany záväzným stanoviskom16c) a ak si vyhradí posúdenie projektu stavby, aj doložkou súladu.16d)

(4) Okresný úrad v sídle kraja vyhlasuje a odvoláva mimoriadnu situáciu na území kraja alebo na jeho časti. Ak rozsah mimoriadnej udalosti presahuje územný obvod okresu, informuje obyvateľstvo a verejnosť podľa § 15a. Neodkladne vyžaduje prostredníctvom ministerstva vnútra vyhlásenie mimoriadnej situácie, ak rozsah mimoriadnej udalosti presahuje jeho územný obvod. O vyhlásení mimoriadnej situácie okresný úrad v sídle kraja neodkladne informuje štátne orgány, samosprávny kraj, obce, Policajný zbor, Hasičský a záchranný zbor a ozbrojené sily Slovenskej republiky.

(5) Prednosta okresného úradu môže okresnému úradu v sídle kraja predložiť návrh na vyhlásenie mimoriadnej situácie v územnom obvode okresu; súčasťou návrhu je opis rozsahu a povahy mimoriadnej udalosti a závery krízového štábu. Ak návrhu na vyhlásenie mimoriadnej situácie podľa prvej vety okresný úrad v sídle kraja vyhovie, vyhlási mimoriadnu situáciu v územnom obvode okresu. Ak to vyžaduje rozsah alebo naliehavosť mimoriadnej udalosti, okresný úrad v sídle kraja môže vykonať nevyhnutné úkony na ochranu života, zdravia alebo majetku aj pred rozhodnutím o návrhu.

(6) Ak po vzniku mimoriadnej udalosti obec bezodkladne nevykoná úlohy podľa § 15 ods. 1 písm. c), f) a g) z dôvodu objektívnej nemožnosti ich výkonu, vykoná tieto úlohy za obec okresný úrad v sídle kraja. O vykonaní týchto úloh okresný úrad v sídle kraja bezodkladne informuje obec. Za objektívnu nemožnosť výkonu sa považuje najmä stav, keď obec pre mimoriadnu udalosť nemá k dispozícii nevyhnutné personálne, technické alebo organizačné kapacity na bezodkladný výkon úloh podľa § 15 ods. 1 písm. c), f) a g).

(7) Okresný úrad v sídle kraja odvolá mimoriadnu situáciu vyhlásenú obcou, ak obec nepostupuje podľa § 3b ods. 2.

(8) O odvolaní proti rozhodnutiu okresného úradu v sídle kraja podľa tohto zákona rozhoduje ministerstvo vnútra, ak tento zákon neustanovuje inak.“.

Poznámky pod čiarou k odkazom 16 až 16d znejú:
„16) Zákon č. 128/2015 Z. z. v znení neskorších predpisov.
16a) Zákon č. 71/1967 Zb. o správnom konaní (správny poriadok) v znení neskorších predpisov.
16b) § 15 zákona č. 200/2022 Z. z. o územnom plánovaní.
16c) § 21 Stavebného zákona.
16d) § 24 ods. 2 Stavebného zákona.“.

Poznámky pod čiarou k odkazom 16aa, 16ba a 16bc sa vypúšťajú.

7. § 14 sa vypúšťa.

8. V § 15 ods. 1 písm. d) sa vypúšťajú slová „jednotkám civilnej ochrany zriadeným obcou a“. 

9. V § 15 ods. 1 sa vypúšťa písmeno h).
Doterajšie písmená i) až m) sa označujú ako písmená h) až l).

10. V § 15 ods. 1 písm. h) sa vypúšťajú slová „zabezpečuje a vykonáva prípravu jednotiek civilnej ochrany obce a“.

11. V § 15a ods. 1 sa slová „§ 14 ods. 1 písm. p)“ nahrádzajú slovami „§ 13 ods. 1 písm. r)“.

12. V § 16 ods. 1 písm. e) sa odkaz „16aa)“ nahrádza odkazom „16)“. 

13. V § 16 ods. 1 písmeno f) znie:
„f) zriaďovať zariadenia civilnej ochrany podľa vlastného rozhodnutia alebo rozhodnutia okresného úradu v sídle kraja, ako aj zabezpečovať prevádzkyschopnosť zariadení civilnej ochrany,“.

14. V § 16 ods. 1 písm. h) sa vypúšťajú slová „ochranné stavby pre svojich zamestnancov a osoby prevzaté do starostlivosti a“.

15. V § 16 ods. 1 písm. k) sa vypúšťajú slová „pre vlastné jednotky civilnej ochrany a jednotky civilnej ochrany vytvorené pre potreby územia“.

16. V § 16 ods. 2 sa za slová „písm. e)“ nahrádzajú slovami „písm. c), e)“.

17. V § 18 ods. 1 sa vypúšťa písmeno a). Súčasne sa zrušuje označenie písmena b).

18. § 21 vrátane nadpisu znie:

„Vecné plnenie a poskytnutie služby
§ 21

(1) Právnickej osobe alebo fyzickej osobe – podnikateľovi možno po vyhlásení mimoriadnej situácie uložiť písomným príkazom povinnosť poskytnúť vecné plnenie alebo službu na zvládnutie úloh pri mimoriadnej udalosti. Fyzickej osobe možno po vyhlásení mimoriadnej situácie uložiť písomným príkazom povinnosť poskytnúť vecné plnenie na zvládnutie úloh pri mimoriadnej udalosti.

(2) Pri ukladaní vecného plnenia alebo služby treba prihliadať na to, aby sa tým neohrozila výživa toho, kto vec alebo službu poskytol, a jeho rodiny a chod jeho hospodárskych zariadení.“.

19. V § 25 ods. 1 písm. d) sa vypúšťajú slová „jednotkách a“.

20. V § 31 ods. 2 sa slová „písm. j)“ nahrádzajú slovami „písm. i)“.

21. V § 32 ods. 1 písm. d) sa vypúšťajú slová „vyplývajúcu zo zaradenia do jednotiek civilnej ochrany a“.

22. V § 33 ods. 1 sa slová „vzťahujú všeobecné predpisy o správnom konaní.16a)“ nahrádzajú slovami „vzťahuje správny poriadok“.

23. V § 34 odsek 2 znie:
„(2) Preukazy vydáva a odníma ministerstvo vnútra.“.

24. § 34 sa dopĺňa odsekmi 4 až 7, ktoré znejú:
„(4) Preukaz obsahuje najmä
a) meno a priezvisko držiteľa,
b) funkciu alebo zaradenie v civilnej ochrane,
c) fotografiu držiteľa,
d) identifikačné číslo preukazu,
e) dátum vydania a dobu platnosti.

(5) Preukaz je majetkom štátu. Držiteľ preukazu je povinný ho chrániť pred zneužitím a po zániku príslušnosti k civilnej ochrane ho bezodkladne odovzdať orgánu civilnej ochrany, u ktorého vykonával úlohy civilnej ochrany; tento orgán ho bezodkladne odovzdá ministerstvu vnútra.

(6) Ministerstvo vnútra vedie centrálnu evidenciu vydaných, odňatých, stratených a zničených preukazov.

(7) Orgán civilnej ochrany, u ktorého osoba vykonáva úlohy civilnej ochrany, je povinný oznámiť ministerstvu vnútra skutočnosti rozhodujúce na vydanie alebo odňatie preukazu, a stratu alebo zničenie preukazu do troch pracovných dní odo dňa, keď sa o nich dozvedel.“.

25. V § 36 ods. 3 sa vypúšťa písmeno e).
Doterajšie písmená f) až h) sa označujú ako písmená e) až g).


26. Za § 36c sa vkladá § 36d, ktorý vrátane nadpisu znie:

„§ 36d
Prechodné ustanovenie k úpravám účinným od 1. marca 2027

(1) Konania začaté a právoplatne neskončené do 28. februára 2027 dokončí okresný úrad v sídle kraja príslušný podľa tohto zákona v znení účinnom od 1. marca 2027.

(2) Mimoriadne situácie vyhlásené do 28. februára 2027 zostávajú v platnosti. Pôsobnosť orgánu, ktorý mimoriadnu situáciu vyhlásil podľa doterajších predpisov, vykonáva od 1. marca 2027 okresný úrad v sídle kraja príslušný podľa územia, na ktorom bola mimoriadna situácia vyhlásená.

(3) Rozhodnutia, opatrenia, príkazy a iné úkony vydané okresným úradom podľa doterajších predpisov zostávajú zachované a považujú sa za rozhodnutia, opatrenia, príkazy a iné úkony okresného úradu v sídle kraja podľa tohto zákona v znení účinnom od 1. marca 2027.

(4) Preukazy vydané do 28. februára 2027 zostávajú platné do vydania nového preukazu, najdlhšie do 30. júna 2027. Ministerstvo vnútra zabezpečí výmenu týchto preukazov do 30. júna 2027.“.

27. Slová „okresný úrad“ vo všetkých tvaroch sa v celom texte zákona okrem § 13 a 36d a okrem slovného spojenia „okresný úrad v sídle kraja“ vo všetkých tvaroch nahrádzajú slovami „okresný úrad v sídle kraja“ v príslušnom tvare.

[bookmark: _Hlk233971176]Čl. II

Zákon č. 129/2002 Z. z. o integrovanom záchrannom systéme v znení zákona č. 579/2004 Z. z., zákona č. 567/2005 Z. z., zákona č. 10/2006 Z. z., zákona č. 335/2007 Z. z., zákona č. 284/2008 Z. z., zákona č. 445/2008 Z. z., zákona č. 547/2010 Z. z., zákona č. 428/2015 Z. z., zákona č. 319/2017 Z. z., zákona č. 351/2022 Z. z., zákona č. 54/2023 Z. z., zákona č. 150/2025 Z. z. a zákona č. 88/2026 Z. z. sa dopĺňa takto:

1. V § 16a ods. 1 sa za slovo „úrade“ vkladajú slová „v sídle kraja“.

2. V § 19 ods. 2 sa za slovo „úrad“ vkladajú slová „v sídle kraja“.

Čl. III

Zákon č. 387/2002 Z. z. o riadení štátu v krízových situáciách mimo času vojny a vojnového stavu v znení zákona č. 515/2003 Z. z., zákona č. 335/2007 Z. z., zákona č. 445/2008 Z. z., zákona č. 179/2011 Z. z., zákona č. 444/2015 Z. z. a zákona č. 9/2021 Z. z. sa mení a dopĺňa takto:

1. V § 3 písmeno e) znie:
„e) okresný úrad v sídle kraja“.

2. V § 3 sa za písmeno f) vkladá nové písmeno g), ktoré znie:
„g) okresný úrad,“.
Doterajšie písmená g) a h) sa označujú  ako písmená h) a i).

3. V § 4 ods. 1 písm. b) sa slová „§ 3 písm. b) až h)“ nahrádzajú slovami „§ 3 písm. b) až i)“. 

4. V § 6 písm. b) sa slová „§ 3 písm. b) až c), e), g) a h)“ nahrádzajú slovami „§ 3 písm. b), c), e), g) až i)“.

5. V § 8 ods. 1 písm. b) a g) sa vypúšťajú slová „obvodných úradov a“.

6. § 9 vrátane nadpisu znie:
„§ 9
Okresný úrad

(1) Okresný úrad vo svojom územnom obvode
a) zriaďuje krízový štáb a zabezpečuje jeho činnosť,
b) zabezpečuje organizačné, administratívne a technické podmienky činnosti bezpečnostnej rady okresu a plní úlohy jej sekretariátu podľa osobitného predpisu.7a)

(2) V čase výnimočného stavu alebo núdzového stavu plní bezpečnostná rada okresu úlohy podľa osobitného predpisu.7aa) Informácie o prijatých opatreniach a návrhy na riešenie krízovej situácie predkladá bezpečnostnej rade kraja.“.

Poznámky pod čiarou k odkazom 7a a 7aa znejú:
„7a) Čl. 10 ods. 7 ústavného zákona č. 227/2002 Z. z.
7aa) Čl. 10 ods. 2 až 5 ústavného zákona č. 227/2002 Z. z.“. 

7. V § 10b sa slová „§ 3 písm. a) až c), e), g) a h)“ nahrádzajú slovami „§ 3 písm. a) až c), e), h) a i)“.

8. V § 10 písm. e) sa vypúšťajú slová „a obvodným úradom“.

9. V § 10 písm. f) a g) sa slová „obvodného úradu“ nahrádzajú slovami „okresného úradu v sídle kraja“.

10. V § 14 ods. 1 sa slová „Obvodný úrad“ nahrádzajú slovami „Okresný úrad v sídle kraja“.

11. V § 14 ods. 2 a 3 sa slová „obvodný úrad“ nahrádzajú slovami „okresný úrad v sídle kraja“.

12. V § 14 ods. 4 sa slová „všeobecný predpis o správnom konaní.8)“ nahrádzajú slovami „správny poriadok.“.

Poznámka pod čiarou k odkazu 8 sa vypúšťa.

13. § 14 sa dopĺňa odsekom 6, ktorý znie:
„(6) O odvolaní proti rozhodnutiu okresného úradu v sídle kraja podľa odseku 1 rozhoduje Ministerstvo vnútra Slovenskej republiky.“.

14. V § 15 písm. c) sa slovo „obvodná“ nahrádza slovom „okresná“.

15. Slová „obvodný úrad“ vo všetkých tvaroch sa v celom texte zákona vo všetkých tvaroch nahrádzajú slovami „okresný úrad“ v príslušnom tvare.

Čl. IV

Zákon č. 319/2002 Z. z. o obrane Slovenskej republiky v znení zákona č. 330/2003 Z. z., zákona č. 545/2003 Z. z., zákona č. 570/2005 Z. z., zákona č. 333/2007 Z. z., zákona č. 452/2008 Z. z., zákona č. 473/2009 Z. z., zákona č. 345/2012 Z. z., zákona č. 69/2018 Z. z., zákona č. 306/2019 Z. z., zákona č. 367/2024 Z. z., zákona č. 26/2025 Z. z. a zákona č. 150/2025 Z. z. sa mení a dopĺňa takto:

1. V § 7 sa vypúšťa písmeno r).

Doterajšie písmená s) až v) sa označujú ako písmená r) až u).

2. V § 10 ods. 1 písm. b) sa vypúšťajú slová „v spolupráci s okresným úradom v sídle kraja“.

3. V § 10 ods. 1 sa vypúšťajú písmená c) a d).

Doterajšie písmená e) až l) sa označujú ako písmená c) až j).

4. V § 10 ods. 1 písm. d) sa vypúšťajú slová „na návrh okresného úradu v sídle kraja alebo na návrh obce vo svojom územnom obvode“.

5. V § 10 ods. 1 písmeno e) znie:
„e) realizuje oslobodenie fyzických osôb od pracovnej povinnosti,“.

6. V § 10 ods. 1 písm. f) a g) sa vypúšťajú slová „na návrh okresného úradu v sídle kraja“.

7. V § 10 ods. 2 a 3 sa slová „písm. f), h) a i)“ nahrádzajú slovami „písm. d), f) a g)“.

8. V § 10 ods. 5 písm. h) sa vypúšťajú slová „okresným úradom v územnom obvode kraja a“. 

9. V § 10 ods. 5 písmeno i) znie:
„i) vykonáva kontrolu vhodnosti a technickej spôsobilosti nehnuteľností a vecných prostriedkov potrebných v čase vojny alebo vojnového stavu,7)“.

10. V § 10 ods. 5 písm. j) sa vypúšťa bodkočiarka a slová „návrhy na uloženie tejto povinnosti predkladá okresnému úradu v územnom obvode kraja“.

11. V § 10 ods. 5 sa vypúšťa písmeno l).

Doterajšie písmená m) až u) sa označujú ako písmená l) až t).

12. V § 10 ods. 5 písm. m) sa vypúšťa druhý bod.

Doterajší tretí bod sa označuje ako druhý bod.

13. V § 10 ods. 5 sa vypúšťa písmeno p).
Doterajšie písmená q) až t) sa označujú ako písmená p) až s).
14. V § 10 ods. 5 písm. p) sa vypúšťa čiarka a slová „ ktoré uskutočňujú okresné úrady v územnom obvode kraja a obce“.

15. V § 11 ods. 1 písm. c) sa slová „§ 10 ods. 1 písm. f), h) a i)“  nahrádzajú slovami „§ 10 ods. 1 písm. d), f) a g)“.

16. V § 16a ods. 1 sa slová „§ 10 ods. 1 písm. f) a ods. 5 písm. s)“ nahrádzajú slovami „§ 10 ods. 1 písm. d) a ods. 5 písm. q)“.

17. V § 17 ods. 1 sa vypúšťajú slová „na základe požiadaviek okresného úradu“.

18. V § 20 ods. 1 sa slová „§ 10 ods. 1 písm. h)“ nahrádzajú slovami „§ 10 ods. 1 písm. f)“.

19. V § 22 ods. 1 sa slová „§ 10 ods. 1 písm. i)“ nahrádzajú slovami „§ 10 ods. 1 písm. g)“.

20. Za § 35c sa vkladá § 35d, ktorý vrátane nadpisu znie:
„§ 35d
Prechodné ustanovenie k úpravám účinným od 1. marca 2027

Konania začaté okresným úradom a právoplatne neskončené do 28. februára 2027 dokončí okresný úrad v sídle kraja príslušný podľa tohto zákona v znení účinnom od 1. marca 2027.“.

21. Slová „okresný úrad“ vo všetkých tvaroch sa v celom texte zákona okrem § 35d a okrem slovného spojenia „okresný úrad v sídle kraja“ vo všetkých tvaroch nahrádzajú slovami „okresný úrad v sídle kraja“ v príslušnom tvare.

Čl. V

Zákon č. 657/2004 Z. z. o tepelnej energetike v znení zákona č. 99/2007 Z. z., zákona č. 309/2009 Z. z., zákona č. 136/2010 Z. z., zákona č. 184/2011 Z. z., zákona č. 251/2012 Z. z., zákona č. 100/2014 Z. z., zákona č. 321/2014 Z. z., zákona č. 439/2015 Z. z., zákona č. 91/2016 Z. z., zákona č. 125/2016 Z. z., nálezu Ústavného súdu Slovenskej republiky č. 293/2016 Z. z., nálezu Ústavného súdu Slovenskej republiky č. 175/2018 Z. z., zákona č. 177/2018 Z. z., zákona č. 198/2020 Z. z., zákona č. 419/2020 Z. z., zákona č. 282/2021 Z. z., zákona č. 249/2022 Z. z., zákona č. 363/2022 Z. z., zákona č. 205/2023 Z. z., zákona č. 128/2024 Z. z., zákona č. 143/2024 Z. z., zákona č. 26/2025 Z. z., zákona č. 259/2025 Z. z. a zákona č. 116/2026 Z. z. sa mení takto:

0. V § 28 ods. 1 prvá veta znie: „Stav núdze v tepelnej energetike vyhlasuje a odvoláva pre územie kraja okresný úrad v sídle kraja a pre územie obce obec.“.

0. V § 28 ods. 4 sa vypúšťa písmeno b). 
Doterajšie písmeno c) sa označuje ako písmeno b). 


Čl. VI

Zákon č. 7/2010 Z. z. o ochrane pred povodňami v znení zákona č. 180/2013 Z. z., zákona č. 71/2015 Z. z., zákona č. 303/2016 Z. z., zákona č. 292/2017 Z. z., zákona č. 74/2020 Z. z., zákona č. 272/2023 Z. z. a zákona č. 26/2025 Z. z. sa mení a dopĺňa takto:

1. V § 10 ods. 3 sa vypúšťa písmeno b).
Doterajšie písmeno c) sa označuje ako písmeno b).

2. V § 11 ods. 11 písm. b) za slová „okresného úradu“ sa vkladajú slová „v sídle kraja“.

3. V § 11 ods. 12 sa vypúšťa písmeno a).
Doterajšie písmená b) a c) sa označujú ako písmená a) a b). 

4. V § 11 ods. 12 písm. a) sa vypúšťajú slová „alebo prednosta okresného úradu“.

5. V § 11 ods. 12 písm. b) sa slová „obce, prednosta okresného úradu alebo “ nahrádzajú slovami „obce alebo“.

6. V § 11 ods. 13 sa vypúšťajú slová „okresného úradu, prednosta“.

7. V § 15 ods. 2 písm. a) sa slová „krajov, okresné úrady a“ nahrádzajú slovami „krajov a“.

8. V § 18 ods. 2 sa za slovom „obec“ vypúšťa čiarka a slová „okresný úrad“.

9. V § 19 ods. 5 sa vypúšťajú slová „okresný úrad,“.

10. V § 25 písm. d) sa vypúšťajú prvý bod až tretí bod. 
Doterajší štvrtý bod až trinásty bod sa označujú ako prvý bod až desiaty bod.

11. V § 25 písm. d) v treťom bode sa vypúšťajú slová „a povodňové záchranné práce“.

12. V § 25 písm. d) sa vypúšťa štvrtý bod.
Doterajší piaty bod až desiaty bod sa označujú ako štvrtý bod až deviaty bod.

13. V § 26 ods. 5 písm. a), § 35 písm. d) a e) sa za slovo „úrad“ vkladajú slová „v sídle kraja“.


Čl. VII

Zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení zákona č. 204/2013 Z. z., zákona č. 173/2015 Z. z., zákona č. 125/2016 Z. z., zákona č. 9/2021 Z. z., zákona č. 176/2021 Z. z., zákona č. 412/2021 Z. z., zákona č. 92/2022 Z. z., zákona č. 363/2024 Z. z. a zákona č. 23/2025 Z. z. sa mení a dopĺňa takto:

1. V § 3 písm. ab) druhom bode sa slová „v okresnom úrade aj evidencia práceschopného obyvateľstva na účel uloženia pracovnej povinnosti v územnom obvode okresného úradu“ nahrádzajú slovami „v okresnom úrade v sídle kraja aj evidencia práceschopného obyvateľstva na účel uloženia pracovnej povinnosti v územných obvodoch okresov v jeho územnom obvode“.

2. V § 3 písm. ac) druhom bode sa slová „v okresnom úrade aj evidencia vecných prostriedkov vo vlastníctve subjektov hospodárskej mobilizácie pre potreby vecného plnenia v územnom obvode okresného úradu“ nahrádzajú slovami „v okresnom úrade v sídle kraja aj evidencia vecných prostriedkov vo vlastníctve subjektov hospodárskej mobilizácie pre potreby vecného plnenia v územných obvodoch okresov v jeho územnom obvode“.

3. V § 4 ods. 1 písm. d) druhom bode sa slová „prednostu okresného úradu vo svojom územnom obvode, prednostu okresného úradu v sídle kraja v územnom obvode kraja“ nahrádzajú slovami „prednostu okresného úradu v sídle kraja vo svojom územnom obvode“.

4. V § 7 sa vypúšťa odsek 5.
	Doterajšie odseky 6 až 17 sa označujú ako odseky 5 až 16.

5. V § 12 písm. f) sa slová „§ 16 ods. 4 písm. f)“ nahrádzajú slovami „§ 16 ods. 1 písm. j)“.

6. V § 16 odsek 1 znie:

„(1) Okresný úrad v sídle kraja vo svojom územnom obvode
a) vedie evidenciu prostredníctvom špecifického aplikačného programu jednotného informačného systému hospodárskej mobilizácie
1. právnických osôb a fyzických osôb-podnikateľov v územnom obvode kraja, ktoré sú určené ako subjekty hospodárskej mobilizácie podľa § 4 ods. 1 písm. d) prvého bodu,
2. právnických osôb a fyzických osôb-podnikateľov v územnom obvode kraja, ktoré môžu byť určené ako subjekty hospodárskej mobilizácie podľa § 4 ods. 1 písm. d) druhého bodu,
3. fyzických osôb, ktorým môže byť uložená pracovná povinnosť,
4. právnických osôb, fyzických osôb-podnikateľov a fyzických osôb, ktorým možno uložiť vecné plnenie, a o vecných prostriedkoch, ktoré možno použiť na vecné plnenie podľa § 5 písm. t),
5. odberných oprávnení,
b) rozhoduje o povinnosti obce zriadiť výdajňu odberných oprávnení a vykonáva kontrolu plnenia tejto povinnosti,
c) riadi, koordinuje a kontroluje činnosť obcí pri vykonávaní opatrení hospodárskej mobilizácie podľa § 5 písm. e), f), r) a t),
d) koná vo veciach správnych deliktov podľa § 31 ods. 4 až 6 a vo veciach priestupkov podľa § 32 ods. 2,
e) uplatňuje požiadavky obcí a vyššieho územného celku na nariadenie vykonávania opatrení hospodárskej mobilizácie podľa § 5 písm. e), r) alebo t) na vecne príslušných ústredných orgánoch,
f) spracúva a aktualizuje informácie potrebné na vykonávanie opatrení hospodárskej mobilizácie v špecifickom aplikačnom programe jednotného informačného systému hospodárskej mobilizácie podľa § 39 ods. 7,
g) informuje v období krízovej situácie ministerstvo hospodárstva o vydaní nariadenia na vykonanie opatrení hospodárskej mobilizácie podľa § 5 písm. b), e), r) alebo t) v územnom obvode kraja,
h) informuje v období krízovej situácie ústredné orgány, ktoré sú určené za subjekty hospodárskej mobilizácie, na ich žiadosť o vecných prostriedkoch, ktoré možno použiť na vecné plnenie podľa § 5 písm. t), a o právnických osobách a fyzických osobách-podnikateľoch evidovaných v územnom obvode kraja, ktoré môžu byť určené ako subjekty hospodárskej mobilizácie,
i) vedie evidenciu odberných oprávnení a poskytuje o nej ministerstvu hospodárstva na jeho žiadosť informáciu,
j) koordinuje s ministerstvom vnútra prípravu štruktúry a rozsahu výdavkov na hospodársku mobilizáciu z prostriedkov štátneho rozpočtu,
k) koordinuje príslušnú evidenciu na úseku hospodárskej mobilizácie vo svojom územnom obvode,
l) spolupracuje pri vykonávaní opatrení hospodárskej mobilizácie s vyšším územným celkom, ústrednými orgánmi, ostatnými miestnymi orgánmi štátnej správy a subjektmi hospodárskej mobilizácie v územnom obvode kraja.“.

7. V § 16 odsek 3 znie:
„(3) Okresný úrad v sídle kraja v období krízovej situácie
a) zabezpečuje podnety a podklady na nariadenie vykonávania opatrení hospodárskej mobilizácie podľa § 5 písm. e), r) alebo t),
b) ak informácie nie sú dostupné prostredníctvom špecifického aplikačného programu jednotného informačného systému hospodárskej mobilizácie, zabezpečuje ich vyžiadanie a spracovanie od príslušných subjektov,
c) po nariadení vykonávania opatrení hospodárskej mobilizácie podľa § 7 ods. 4 až 7 vyžaduje od Sociálnej poisťovne poskytnutie údajov podľa odseku 2 písm. c) o poistencoch z evidencie poistencov alebo od úradov práce, sociálnych vecí a rodiny poskytnutie údajov o uchádzačoch o zamestnanie z evidencie uchádzačov o zamestnanie podľa profesie na účel možnosti uloženia pracovnej povinnosti,
d) príkazom prednostu okresného úradu v sídle kraja v rámci svojej pôsobnosti
1. určuje subjekty hospodárskej mobilizácie podľa § 4 ods. 1 písm. d) vrátane rozsahu vykonávania opatrení hospodárskej mobilizácie podľa § 7,
2. mení určeným subjektom rozsah vykonávania opatrení hospodárskej mobilizácie podľa § 7,
3. zrušuje určené subjekty vrátane vykonávania opatrení hospodárskej mobilizácie podľa § 7,
e) po nariadení vykonávania opatrení hospodárskej mobilizácie podľa § 7 ods. 4 až 7 vydáva alebo zrušuje písomný príkaz fyzickej osobe na vykonanie pracovnej povinnosti alebo písomný príkaz právnickej osobe, fyzickej osobe-podnikateľovi a fyzickej osobe na vecné plnenie alebo písomný príkaz právnickej osobe a fyzickej osobe-podnikateľovi na opatrenie hospodárskej mobilizácie podľa § 5 písm. b) v oblasti poskytovania služieb; v písomnom príkaze určí aj rozsah vykonávania opatrení hospodárskej mobilizácie,
f) rozhoduje o oslobodení fyzickej osoby od pracovnej povinnosti na základe jej písomnej žiadosti,
g) organizuje distribúciu odberných oprávnení obciam po nariadení mimoriadnych regulačných opatrení,
h) na základe požiadavky určeného subjektu zabezpečuje doplnenie ľudských zdrojov a vecných prostriedkov na účel plnenia konkrétneho opatrenia hospodárskej mobilizácie,
i) vykonáva opatrenie hospodárskej mobilizácie podľa § 5 písm. h) v rozsahu organizácie cestnej dopravy podľa osobitného predpisu,34)
j) požiada ústredný orgán alebo vyšší územný celok o písomný súhlas s vydaním príkazu na pracovnú povinnosť alebo na vecné plnenie, ak vydáva príkaz subjektu hospodárskej mobilizácie alebo jeho zamestnancovi, na ktorého sa vzťahuje § 19 ods. 2 a 3,
k) požiada ústredný orgán alebo vyšší územný celok o písomný súhlas s vydaním príkazu na plnenie opatrenia hospodárskej mobilizácie podľa § 5 písm. b), ak vydáva príkaz subjektu hospodárskej mobilizácie, ktorý bol určený ako subjekt hospodárskej mobilizácie rozhodnutím alebo príkazom ústredného orgánu alebo vyššieho územného celku, a ak sa na takýto subjekt vzťahuje § 7 ods. 8.“.
Poznámka pod čiarou k odkazu 34 znie:
„34) § 3 ods. 2 písm. a) zákona č. 180/2013 Z. z. o organizácii miestnej štátnej správy a o zmene a doplnení niektorých zákonov.“.
Poznámka pod čiarou k odkazu 34a sa vypúšťa.

8.  V § 16 sa vypúšťajú odseky 4 a 5.

9. Za § 41 sa vkladá § 41a, ktorý vrátane nadpisu znie:

„§ 41a
Prechodné ustanovenie k úpravám účinným od 1. marca 2027

(1) Konania podľa tohto zákona začaté okresným úradom a právoplatne neskončené do 28. februára 2027 dokončí príslušný okresný úrad v sídle kraja. Účinky úkonov vykonaných v týchto konaniach zostávajú zachované.

(2) Evidencie, údajové dokumenty, príkazy, rozhodnutia, spisy, registratúrne záznamy a elektronické záznamy vedené okresným úradom pri výkone pôsobnosti podľa tohto zákona odovzdá okresný úrad príslušnému okresnému úradu v sídle kraja do 31. marca 2027.

(3) Príkazy, rozhodnutia a určenia vydané podľa tohto zákona pred 1. marcom 2027 zostávajú v platnosti, ak tento zákon neustanovuje inak.“.

10. Slová „okresný úrad“ vo všetkých tvaroch sa v celom texte zákona okrem § 41a a okrem slovného spojenia „okresný úrad v sídle kraja“ vo všetkých tvaroch nahrádzajú slovami „okresný úrad v sídle kraja“ v príslušnom tvare.

Čl. VIII

Zákon č. 180/2013 Z. z. o organizácii miestnej štátnej správy a o zmene a doplnení niektorých zákonov v znení zákona č. 474/2013 Z. z., zákona č. 506/2013 Z. z., zákona č. 115/2014 Z. z., zákona č. 374/2014 Z. z., zákona č. 125/2016 Z. z., zákona č. 378/2016 Z. z., zákona č. 55/2017 Z. z. a zákona č. 140/2025 Z. z. sa mení a dopĺňa takto:

1. V § 3 ods. 1 písmeno a) znie:
„a) riadenia štátu v krízových situáciách mimo času vojny a vojnového stavu v rozsahu:
1. zabezpečenie činnosti bezpečnostnej rady okresu a plnenie úloh jej sekretariátu podľa osobitného predpisu,1)
2. zriaďovanie krízového štábu1a) a zabezpečenie jeho činnosti,“.

Poznámky pod čiarou k odkazom 1 a 1a znejú:
„1) Čl. 10 ods. 7 ústavného zákona č. 227/2002 Z. z.
1a) § 9 ods. 1 písm. a) zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov.“.

Doterajší odkaz 1 sa označuje ako odkaz 1aa a doterajšia poznámka pod čiarou k odkazu 1 sa označuje ako poznámka pod čiarou k odkazu 1aa.

Doterajší odkaz 1a sa označuje ako odkaz 1aaa a doterajšia poznámka pod čiarou k odkazu 1a sa označuje ako poznámka pod čiarou k odkazu 1aaa.

2. V § 3 ods. 1 sa vypúšťa písmeno b).
Doterajšie písmená c) až f) sa označujú ako písmená b) až e).

3. V § 3 ods. 1 sa vypúšťa písmeno c).
Doterajšie písmená d) a e) sa označujú ako písmená c) a d).

4. V § 4a sa slová „§ 3 ods. 1 písm. f)“ nahrádzajú slovami „§ 3 ods. 1 písm. d)“.

5. Za § 4a sa vkladá § 4ab, ktorý znie:

„§ 4ab

Pôsobnosť na úseku riadenia štátu v krízových situáciách mimo času vojny a vojnového stavu okrem pôsobnosti podľa § 3 ods. 1 písm. a) a pôsobnosť na úseku civilnej ochrany obyvateľstva vykonáva okresný úrad v sídle kraja. Pôsobnosť na úseku hospodárskej mobilizácie a obrany štátu vykonáva okresný úrad v sídle kraja.“.

6. Za § 9b sa vkladá § 9c, ktorý vrátane nadpisu znie:

„§ 9c
Prechodné ustanovenia k úpravám účinným od 1. marca 2027

(1) Dňom 1. marca 2027 prechádza výkon pôsobnosti na úsekoch štátnej správy podľa § 4ab z okresných úradov v územnom obvode okresného úradu v sídle kraja na okresný úrad v sídle kraja. 

(2) Konania na úsekoch štátnej správy podľa § 4ab, ako aj iné úradné postupy a kontroly, začaté a neukončené pred 1. marcom 2027 dokončí okresný úrad v sídle kraja.“.


Čl. IX

Tento zákon nadobúda účinnosť 1. marca 2027.
2

